مَنصوُر احمد میٖر

مَنصوٗر احمد میٖر چھُ اَکھ کٲشُر جج تہٕ ہماچل پردیش ہایی کورٹُک سٲبِقہٕ چیف جسٹس۔

 پیشہٕ 
میٖر زاو 25 اپریل 1955 جۆم تہٕ کٔشیٖر کِس پُلووم ضِلہٕ کِس راجپوٗر گامس مَنٛز۔ یِمو کٔر 1976 مَنٛز اَمر سِنٛگھ کالجَس مَنٛز بیچلر ڈِگری (بی اے) تہٕ 1978 مَنٛز کٔشیٖر یوٗنیورسٹی مَنٛز ایل ایل بی ڈِگری۔ 14 ؤرؠ یَن قونوٗنٕچ مشق کرنہٕ پتہٕ گۆو سُہ جموں و کشمیر جوڈیشل سروسز امتحانَس مَنٛز شرکت تہٕ 1992 مَنٛز کۆرُن گۄڈنُیٛک مقام حٲصِل۔ میٖر آو 31 جَنؤری 2005 جموں و کشمیر ہائی کورٹُک بطور ایڈیشنل جج تعیِنات کرنہٕ تہٕ 7 جُلَے 2007 کٔرٕن امیُک مُستقل جج بننٕچ تصدیٖق۔ سُہ آو ہِماچَل پرَٛدیش کِس ہایی کورٹَس مَنٛز تبدیٖل کرنہٕ تہٕ 26 نَوَمبَر 2013 سمبول قایم مقام چیف جسٹس سُنٛد عہدٕ، تہٕ روٗد 18 جوٗن 2014 تام اَتھ عہدس پؠٹھ ییٚلہِ سُہ ہماچل پردیشُک چیف جسٹس مُقرر کرنہٕ آو۔http://m.hindustantimes.com/chandigarh/justice-mansoor-ahmad-mir-sworn-in-as-chief-justice/story-cDKbsTU1dLCDwWGK8ZgGqL.htmlhttp://m.greaterkashmir.com/news/kashmir/justice-mansoor-mir-is-chief-justice-hp-high-court/172332.html

 حَوالہٕ 

زٲژ:کٲشِرؠ لوٗکھ
زٲژ:کٲشِرؠ مُسَلمان